Diari Oficial de la Generalitat Valenciana


Sumari del DOGV 3142, del 15-12-1997 (1997/12099)

ORDRE de la Conselleria de Benestar Social, de 4 de desembre de 1997, per la qual es modifica la del 14 d'octubre de 1997 de la mateixa conselleria, relativa a la convocatòria de subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3142

Data del DOGV
:   15-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12643


Data del document
:   04-12-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

2 ORDRE de la Conselleria de Benestar Social, de 4 de desembre de 1997, per la qual es modifica la del 14 d'octubre de 1997 de la mateixa conselleria, relativa a la convocatòria de subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997. [97/X12458]
  
L'Ordre de 12 de març de 1997, de la Conselleria de Benestar Social (DOGV núm. 2.959, de 26 de març), convocava subvencions destinades a federacions esportives, clubs esportius i ajuntaments de la Comunitat Valenciana per a l'organització d'esdeveniments esportius especials durant l'any 1997.
  
Posteriorment, mitjançant l'Ordre de 14 d'octubre de 1997 (DOGV núm. 3.114, de data 4 de novembre de 1997) es va modificar el seu import màxim.
  
No obstant això i malgrat l'increment produït, segueixen quedant determinats projectes d'esdeveniments que a pesar de la seua importància i transcendència des del punt de vista esportiu, no es podran realitzar si no són objecte de suport institucional.
  
Per això, per fomentar el desenvolupament d'aquests esdeveniments, fent ús de les competències que tinc atribuïdes,
  
ORDENE
  
Article 1
  
Modificar l'import global màxim de les subvencions destinades a federacions esportives, clubs esportius i ajuntaments de la Comunitat Valenciana, per a l'organització d'esdeveniments esportius especials durant l'any 1997, previst en l'Ordre de la Conselleria de Benestar Social, de data 14 d'octubre de 1997 (DOGV 3.114, de 10 de novembre de 1997) i ampliar-lo en divuit milions vint-i-cinc mil pessetes (49.074.512 PTA.), amb càrrec a la línia 4.07 del capítol IV de la secció 16 €servei 02 i programa 457.10 dels Pressupostos de la Generalitat Valenciana per al 1997.
  
Article 2
  
El termini de presentació de les justificacions de les subvencions requerides per als beneficiaris de les subvencions concedides en base a aquesta ordre conclourà el 15 de desembre de 1997.
  
DISPOSICIONS FINALS
  
Primera
  
Aquesta ordre entrarà en vigor el dia de la seua publicació al Diari Oficial de la Generalitat Valenciana.
  
Segona
  
Per a l'adequat desenvolupament i execució del que disposa aquesta ordre, es delega en el director general d'Esports la facultat per dictar les resolucions de concessió de noves subvencions si n'hi haguera, així com per dictar les resolucions necessàries per a la seua aplicació.
  
Tercera
  
Contra aquesta ordre, que exhaureix la via administrativa, es podrà interposar un recurs contenciós administratiu davant la Sala Contenciosa Administrativa del Tribuna Superior de Justícia de la Comunitat Valenciana, en el termini de dos mesos comptadors des del dia de la seua publicació. La interposició del recurs requerirà una comunicació prèvia a la Conselleria de Benestar Social.
  
Tot això conformement amb el que disposen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de desembre de 1997
  
La consellera de Benestar Social